Ego Manasses, Dei gratia Lingonensis episcopus, notum facio presentibus et futuris quod Clarembaldus, dominus de Noers, voluit et precepit ut ad majus robur sigillarem quoddam pactum quod ipse contraxerat cum capitulo Beati-Martini Turonensis super molendino Doun. Quod tale est: predictum molendinum removebitur de loco in quo erat usque ad vadum Dammas, in loco in quo minus nocium fuerit molendinis et rebus Beati-Martini, et unam solam habebit rotam ad molendum vel ad alium usum; duos solidos reddet censuales canonicis de Chableia, et in omnibus profectibus et in molendinario ponendo et removendo, medietas molendini erit prepositi Chableie et capituli Beati-Martini Turonensis. Hujus rei testes sunt: Gollenus, prepositus Chableie; Ulgerus, succentor Beati-Martini; Hugo Calcians-canem; Villermus de Villesio; Wido de Jexia; Hugo de Poeli; Adam de Flaiaco, et plures alii. Actum, anno incarnati Verbi Dei millesimo centesimo LXXXº quarto.